title: 2008/735/ΕΚ: Απόφαση της Επιτροπής, της 16ης Σεπτεμβρίου 2008 , σχετικά με το διορισμό αντιπροσώπου της Επιτροπής στο Διοικητικό Συμβούλιο του Ευρωπαϊκού Οργανισμού Φαρμάκων

text:
               17.9.2008

               EL

               Επίσημη Εφημερίδα της Ευρωπαϊκής Ένωσης

               L 248/25

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 16ης Σεπτεμβρίου 2008
   σχετικά με το διορισμό αντιπροσώπου της Επιτροπής στο Διοικητικό Συμβούλιο του Ευρωπαϊκού Οργανισμού Φαρμάκων
   (2008/735/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (1), και ιδίως το άρθρο 65,
   Εκτιμώντας τα ακόλουθα:

               (1)

               Σύμφωνα με το άρθρο 65 του κανονισμού (ΕΚ) αριθ. 726/2004, το Διοικητικό Συμβούλιο του Ευρωπαϊκού Οργανισμού Φαρμάκων (εφεξής «ο Οργανισμός») περιλαμβάνει δύο αντιπροσώπους της Επιτροπής.

               (2)

               Λόγω ανακατανομής των αρμοδιοτήτων στην Επιτροπή, η Γενική Διεύθυνση Υγείας και Καταναλωτών πρέπει να διορίσει ένα νέο μέλος στο Διοικητικό Συμβούλιο του Οργανισμού και έναν αναπληρωτή που θα τον αντικαθιστά όταν απουσιάζει και θα ψηφίζει εξ ονόματός του,

         ΑΠΟΦΑΣΙΖΕΙ:
   Άρθρο 1
   Ο αντιπρόσωπος της Επιτροπής στο Διοικητικό Συμβούλιο του Ευρωπαϊκού Οργανισμού Φαρμάκων είναι το πρόσωπο που κατέχει την εξής θέση και ασκεί τα εξής καθήκοντα:

               α)

               Κύριος σύμβουλος ειδικά για θέματα δημόσιας υγείας, ο οποίος συμβουλεύει το Γενικό Διευθυντή της Γενικής Διεύθυνσης Υγείας και Καταναλωτών για θέματα στρατηγικής στον τομέα της υγείας και επικουρεί το διευθυντή της Διεύθυνσης δημόσιας υγείας και αξιολόγησης των κινδύνων.

         Ο αναπληρωτής αντιπρόσωπος είναι το πρόσωπο που κατέχει την εξής θέση και ασκεί τα εξής καθήκοντα:

               β)

               Προϊστάμενος της διοικητικής μονάδας «Στρατηγική και Συστήματα Υγείας», στα καθήκοντα του οποίου περιλαμβάνεται ο καθορισμός και η χάραξη πολιτικών και δράσεων στο τομέα της δημόσιας υγείας, συμπεριλαμβανομένου του τομέα των φαρμακευτικών προϊόντων, και ο προσδιορισμός της γενικής κατεύθυνσης των δραστηριοτήτων στο πλαίσιο της διοικητικής μονάδας με βάση το πρόγραμμα εργασίας της Γενικής Διεύθυνσης Υγείας και Καταναλωτών ή/και της Διεύθυνσης δημόσιας υγείας και αξιολόγησης των κινδύνων.

         Άρθρο 2
   Η παρούσα απόφαση εφαρμόζεται στα πρόσωπα που κατέχουν, έστω και προσωρινά, τις θέσεις που αναφέρονται στο άρθρο 1 κατά την ημερομηνία της έκδοσης της παρούσας απόφασης, ή σε οποιοδήποτε πρόσωπο τα διαδέχεται στις θέσεις αυτές.
   Άρθρο 3
   Ο Γενικός Διευθυντής της Γενικής Διεύθυνσης Υγείας και Καταναλωτών κοινοποιεί στον πρόεδρο του Διοικητικού Συμβουλίου και στο διευθυντή του Οργανισμού τα ονόματα των προσώπων που κατέχουν τις θέσεις που αναφέρονται στο άρθρο 1 καθώς και τυχόν αλλαγές των προσώπων αυτών.

      Βρυξέλλες, 16 Σεπτεμβρίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 136 της 30.4.2004, σ. 1.


Avis juridique important

|

32002D0982

2002/982/ΕΚ: Απόφαση της Επιτροπής, της 16ης Δεκεμβρίου 2002, σχετικά με τη συνέχιση των κοινοτικών συγκριτικών εξετάσεων και δοκιμών στο πολλαπλασιαστικό υλικό των καλλωπιστικών φυτών Chamaecyparis, Ligustrum vulgare και Euphorbia fulgens βάσει της οδηγίας 98/56/EΚ του Συμβουλίου (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 341 της 17/12/2002 σ. 0068 - 0068

Απόφαση της Επιτροπήςτης 16ης Δεκεμβρίου 2002σχετικά με τη συνέχιση των κοινοτικών συγκριτικών εξετάσεων και δοκιμών στο πολλαπλασιαστικό υλικό των καλλωπιστικών φυτών Chamaecyparis, Ligustrum vulgare και Euphorbia fulgens βάσει της οδηγίας 98/56/EΚ του Συμβουλίου(Κείμενο που παρουσιάζει ενδιαφέρον για τον ΕΟΧ)(2002/982/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 98/56/EΚ του Συμβουλίου, της 20ής Ιουλίου 1998, σχετικά με την εμπορία του πολλαπλασιαστικού υλικού των καλλωπιστικών φυτών(1),την απόφαση 2001/898/ΕΚ της Επιτροπής, της 12ης Δεκεμβρίου 2001, περί καθορισμού των ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό των καλλωπιστικών φυτών βάσει της οδηγίας 98/56/EΚ(2), και ιδίως το άρθρο 2,Εκτιμώντας τα ακόλουθα:(1) Η απόφαση 2001/898/EΚ προβλέπει τις ρυθμίσεις για τις συγκριτικές εξετάσεις και δοκιμές που πρέπει να γίνουν βάσει της οδηγίας 98/56/EΚ όσον αφορά τα καλλωπιστικά φυτά Chamaecyparis, Ligustrum vulgare και Euphorbia fulgens από το 2002 έως το 2004.(2) Οι εξετάσεις και δοκιμές που έγιναν κατά το 2002 θα πρέπει να συνεχιστούν και το 2003,ΑΠΟΦΑΣΙΖΕΙ:Άρθρο μόνοΟι κοινοτικές συγκριτικές εξετάσεις και δοκιμές οι οποίες ξεκίνησαν το 2002 στο πολλαπλασιαστικό υλικό των καλλωπιστικών φυτών Chamaecyparis, Ligustrum vulgare και Euphorbia fulgens θα συνεχιστούν και κατά το 2003 σύμφωνα με την απόφαση 2002/898/EΚ.Βρυξέλλες, 16 Δεκεμβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 226 της 13.8.1998, σ. 16.(2) ΕΕ L 331 της 15.12.2001, σ. 101.


title: 2012/684/ΕΕ: Απόφαση του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012 , για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/021 NL/Zalco από τις Κάτω Χώρες)

text:
               7.11.2012

               EL

               Επίσημη Εφημερίδα της Ευρωπαϊκής Ένωσης

               L 307/78

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 25ης Οκτωβρίου 2012
   για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/021 NL/Zalco από τις Κάτω Χώρες)
   (2012/684/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28 της συμφωνίας αυτής,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υποβάλλονται από την 1η Μαΐου 2009 έως την 30ή Δεκεμβρίου 2011 το πεδίο εφαρμογής του ΕΤΠ διευρύνθηκε, ώστε να περιλαμβάνει και την υποστήριξη απολυθέντων εργαζομένων, των οποίων η απόλυση ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατ. EUR ετησίως.

               (4)

               Οι Κάτω Χώρες υπέβαλαν στις 28 Δεκεμβρίου 2011 αίτηση κινητοποίησης του ΕΤΠ λόγω απολύσεων στην εταιρεία Zalco Aluminium Zeeland Company NV και σε δύο προμηθευτές (ECL Services Netherlands bv και Start), και τη συμπλήρωσε με πρόσθετες πληροφορίες έως τις 18 Ιουνίου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 1 494 008 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλαν οι Κάτω Χώρες,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 494 008 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 25 Οκτωβρίου 2012.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΆΝΝΗΣ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


Avis juridique important

|

32002D0232

2002/232/ΕΚ: Απόφαση της Επιτροπής, της 27ης Φεβρουαρίου 2002, για την τροποποίηση της απόφασης 2000/745/ΕΚ για την αποδοχή των αναλήψεων υποﾇρεώσεων που προτάθηκαν σε σχέση με τις διαδικασίες αντιντάμπινγκ και κατά των επιδοτήσεων όσον αφορά τις εισαγωγές τερεφθαλικού πολυαιθυλενίου καταγωγής, μεταξύ άλλων, Ινδίας [κοινοποιηθείσα υπό τον αριθμό Ε(2002) 620]

Επίσημη Εφημερίδα αριθ. L 078 της 21/03/2002 σ. 0012 - 0013

Απόφαση της Επιτροπήςτης 27ης Φεβρουαρίου 2002για την τροποποίηση της απόφασης 2000/745/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και κατά των επιδοτήσεων όσον αφορά τις εισαγωγές τερεφθαλικού πολυαιθυλενίου καταγωγής, μεταξύ άλλων, Ινδίας[κοινοποιηθείσα υπό τον αριθμό Ε(2002) 620](2002/232/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 τον Συμβουλίου, της 22ας Δεκεμβρίου 1995, σχετικά με την άμυνα κατά των εισαγωγών που αποτελούν αντικείμενο ντάμπινγκ από χώρες μη μέλη της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2) (ο "βασικός κανονισμός αντιντάμπινγκ"), και ιδίως τα άρθρα 8 και 9,τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας(3) (ο "βασικός κανονισμός κατά των επιδοτήσεων"), και ιδίως τα άρθρα 13 και 15,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:A. ΔΙΑΔΙΚΑΣΙΑ(1) Με τον κανονισμό (ΕΚ) αριθ. 2603/2000(4), το Συμβούλιο επέβαλε οριστικό αντισταθμιστικό δασμό υπό μορφή ειδικού ποσού 41,3 ευρώ ανά τόνο στις εισαγωγές τερεφθαλικού πολυαιθυλενίου καταγωγής, μεταξύ άλλων, Ινδίας, με εξαίρεση τις εισαγωγές από πολλές ινδικές εταιρείες που κατονομάζονται ειδικά, και που υπόκεινται σε χαμηλότερο δασμό. Οι εισαγωγές τερεφθαλικού πολυαιθυλενίου που εξάγεται από τις εταιρείες για τις οποίες έγιναν δεκτές οι αναλήψεις υποχρεώσεων, απαλλάγησαν από το δασμό αυτό δυνάμει του άρθρου 2 παράγραφος 1 του εν λόγω κανονισμού.(2) Με τον κανονισμό (ΕΚ) αριθ. 2604/2000(5), το Συμβούλιο επέβαλε οριστικό δασμό αντιντάμπινγκ υπό μορφή ειδικού ποσού 181,7 ευρώ ανά τόνο στις εισαγωγές τερεφθαλικού πολυαιθυλενίου, καταγωγής, μεταξύ άλλων, Ινδίας, με εξαίρεση τις εισαγωγές από πολλές ινδικές εταιρείες που κατονομάζονται ειδικά, και που υπόκεινται σε διαφορετικό συντελεστή δασμού. Οι εισαγωγές τερεφθαλικού πολυαιθυλενίου που εξάγεται από τις εταιρείες για τις οποίες έγιναν δεκτές οι αναλήψεις υποχρεώσεων, απαλλάγησαν από το δασμό αυτό δυνάμει του άρθρου 2 παράγραφος 1 του εν λόγω κανονισμού.(3) Στις 29 Νοεμβρίου 2000, η Επιτροπή εξέδωσε την απόφαση 2000/745/ΕΚ(6) για την αποδοχή των αναλήψεων υποχρεώσεων που προτάθηκαν σε σχέση με τις δύο προαναφερόμενες διαδικασίες από τους εξαγωγείς που αναφέρονται στο άρθρο 1 της εν λόγω απόφασης, και περάτωσε τις έρευνες, όσον αφορά αυτούς τους εξαγωγείς.(4) Στις 26 Ιουνίου 2001, η Επιτροπή, με τον κανονισμό (ΕΚ) αριθ 1240/2001(7), ανήγγειλε την έναρξη διαδικασίας επανεξέτασης ως προς "νέους εξαγωγείς" του κανονισμού (ΕΚ) αριθ. 2604/2000, για την επιβολή οριστικού δασμού αντιντάμπινγκ στις εισαγωγές τερεφθαλικού πολυαιθυλενίου καταγωγής, μεταξύ άλλων, Ινδίας, και για την κατάργηση του δασμού όσον αφορά τις εισαγωγές που προέρχονται από παραγωγό-εξαγωγέα και με την υπαγωγή των εισαγωγών αυτών σε καταγραφή.(5) Τα πορίσματα και τα συμπεράσματα για όλες τις πτυχές της έρευνας αναφέρονται στον κανονισμό (ΕΚ) αριθ. 496/2002 του Συμβουλίου(8) για την τροποποίηση του κανονισμού (ΕΚ) αριθ. 2604/2000.B. ΑΝΑΛΗΨΗ ΥΠΟΧΡΕΩΣΗΣ(6) Μετά την κοινοποίηση με την οποία ενημερώθηκε η Futura Polymers Ltd (εφεξής η "ενδιαφερόμενη εταιρεία") σχετικά με τα γεγονότα και το σκεπτικό βάσει των οποίων επρόκειτο να επιβληθεί ο τροποποιημένος οριστικός δασμός αντιντάμπινγκ στις εισαγωγές της στην Κοινότητα, η ενδιαφερόμενη εταιρεία πρότεινε αναλήψεις υποχρεώσεων σύμφωνα με το άρθρο 8 παράγραφος 1 του βασικού κανονισμού αντιντάμπινγκ. Σύμφωνα με αυτήν την ανάληψη υποχρέωσης, ο εν λόγω παραγωγός-εξαγωγέας πρότεινε να μηn πραγματοποιεί πωλήσεις στους μη συνδεδεμένους πελάτες του κάτω από ορισμένες ελάχιστες τιμές.(7) Η Επιτροπή θεωρεί ότι η ανάληψη υποχρέωσης που πρότεινε η ενδιαφερόμενη εταιρεία μπορεί να γίνει αποδεκτή, δεδομένου ότι εξαλείφει τις ζημιογόνες επιπτώσεις του ντάμπινγκ. Εξάλλου, χάρη στις τακτικές και λεπτομερείς εκθέσεις που ανέλαβε να υποβάλλει η εταιρεία, η Επιτροπή θα μπορεί να ασκεί αποτελεσματικό έλεγχο. Επιπλέον, η συνεργασία εκ μέρους της ενδιαφερόμενης εταιρείας κατά τη διάρκεια της έρευνας, η διάρθρωσή της και η οργάνωση των πωλήσεών της, καθώς και οι ιδιαιτερότητες του υπό εξέταση προϊόντος, είναι τέτοιες ώστε η Επιτροπή θεωρεί ότι είναι περιορισμένος ο κίνδυνος παραβίασης της ανάληψης υποχρέωσης.(8) Για να καταστεί περαιτέρω δυνατόν στην Επιτροπή να παρακολουθεί αποτελεσματικά τη συμμόρφωση της εταιρείας με την ανάληψη υποχρέωσης, όταν υποβάλλεται αίτηση θέσης σε ελεύθερη κυκλοφορία στις αρμόδιες τελωνειακές αρχές, η απαλλαγή από το δασμό υπόκειται στην προσκόμιση εμπορικού τιμολογίου. Αυτό το εμπορικό τιμολόγιο πρέπει να εκδίδεται από την εταιρεία για την οποία έγινε αποδεκτή η ανάληψη υποχρέωσης και πρέπει να περιλαμβάνει τις πληροφορίες που απαριθμούνται στο παράρτημα του κανονισμού (ΕΚ) αριθ. 2604/2000. Στην περίπτωση που δεν προσκομίζεται το τιμολόγιο αυτό, ή δεν αντιστοιχεί στο υπό εξέταση προϊόν που παρουσιάζεται στο τελωνείο, πρέπει να καταβληθεί ο κατάλληλος δασμός αντιντάμπινγκ.(9) Σε περίπτωση παραβίασης ή ανάκλησης της ανάληψης υποχρέωσης, μπορεί να επιβληθεί δασμός αντιντάμπινγκ, σύμφωνα με το άρθρο 8 παράγραφοι 9 και 10 του βασικού κανονισμού αντιντάμπινγκ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Ο πίνακας στο άρθρο 1 της απόφασης 2000/745/ΕΚ αντικαθίσταται από τον ακόλουθο πίνακα:>ΘΕΣΗ ΠΙΝΑΚΑ>Άρθρο 2Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.Βρυξέλλες, 27 Φεβρουαρίου 2002.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 2.(3) ΕΕ L 288 της 21.10.1997, σ. 1.(4) ΕΕ L 301 της 30.11.2000, σ. 1.(5) ΕΕ L 301 της 30.11.2000, σ. 21.(6) ΕΕ L 301 της 30.11.2000, σ. 88.(7) ΕΕ L 171 της 26.6.2001, σ. 3.(8) Βλέπε σελίδα 4 της παρούσας Επίσημης Εφημερίδας.


Avis juridique important

|

31980D0982

80/982/ΕΟΚ: Απόφαση του Συμβουλίου της 14ης Οκτωβρίου 1980 για τη σύναψη συμφωνιών αυτοπεριορισμού με την Αργεντινή, την Αυστραλία, τη Νέα Ζηλανδία και την Ουρουγουάη στον τομέα του προβείου και αιγείου κρέατος

Επίσημη Εφημερίδα αριθ. L 275 της 18/10/1980 σ. 0013 - 0013 Φινλανδική ειδική έκδοση: Κεφάλαιο 3 τόμος 12 σ. 0147  Ελληνική ειδική έκδοση: Κεφάλαιο 11 τόμος 22 σ. 0003  Σουηδική ειδική έκδοση: Κεφάλαιο 3 τόμος 12 σ. 0147  Ισπανική ειδική έκδοση: Κεφάλαιο 03 τόμος 19 σ. 0102  Πορτογαλική ειδική έκδοση : Κεφάλαιο 03 τόμος 19 σ. 0102

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Οκτωβρίου 1980 περί συνάψεως συμφωνιών αυτοπεριορισμού με την Αργεντινή, την Αυστραλία, τη Νέα Ζηλανδία και την Ουρουγουάη στον τομέα του προβείου και αιγείου κρέατοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,  τη σύσταση της Επιτροπής,  Εκτιμώντας:  ότι η Επιτροπή άρχισε τις διαπραγματεύσεις με τρίτες χώρες προμηθεύτριες πρόβειου και αιγείου κρέατος ή ζώντων προβατοειδών και αιγοειδών με σκοπό την επίτευξη συμφωνιών αυτοπεριορισμού των εξαγωγών τους προς την Κοινότητα- ότι η Κοινότητα κατέληξε σε συμφωνία με την Αργεντινή, την Αυστραλία, τη Νέα Ζηλανδία και την Ουρουγουάη- ότι οι συμφωνίες αυτές επιτρέπουν την πραγματοποίηση των συναλλαγών σε αρμονία με την κοινή οργάνωση αγοράς στον εξεταζόμενο τομέα,  ΑΠΟΦΑΣΙΖΕΙ:   Άρθρο 1  1. Εγκρίνονται, εξ ονόματος της Ευρωπαϊκής Οικονομικής Κοινότητος, οι υπό μορφή ανταλλαγής επιστολών συμφωνίες για το εμπόριο στον τομέα του πρόβειου και αιγείου κρέατος που έγιναν με τις ακόλουθες χώρες:  - Αργεντινή - Αυστραλία - Νέα Ζηλανδία - Ουρουγουάη.  2. Τα κείμενα των συμφωνιών προσαρτώνται στην παρούσα συνθήκη.   Άρθρο 2  Ο πρόεδρος του Συμβουλίου δύναται να ορίσει το πρόσωπο που εξουσιοδοτείται να υπογράψει τις αναφερόμενες στο άρθρο 1 συμφωνίες, με αποτέλεσμα να δεσμεύεται η Κοινότης.  Έγινε στο Λουξεμβούργο, στις 14 Οκτωβρίου 1980.  Για το Συμβούλιο Ο Πρόεδρος C. NEY


Avis juridique important

|

31999D0491

1999/491/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 12ης Μαΐου 1999 για τη σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Κιργιζιστάν, αφετέρου

Επίσημη Εφημερίδα αριθ. L 196 της 28/07/1999 σ. 0046 - 0047

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣτης 12ης Μαΐου 1999για τη σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Κιργιζιστάν, αφετέρου(1999/491/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 54 παράγραφος 2, το άρθρο 57 παράγραφος 2 τελευταία φράση, το άρθρο 66, το άρθρο 73 Γ παράγραφος 2, το άρθρο 75, το άρθρο 84 παράγραφος 2 και τα άρθρα 99, 100, 113 και 235, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 101 δεύτερο εδάφιο,τη σύμφωνη γνώμη του Ευρωπαϊκού Κοινοβουλίου(1),Μετά από διαβούλευση με τη Συμβουλευτική Επιτροπή της ΕΚΑΧ και με τη σύμφωνη γνώμη του Συμβουλίου,την έγκριση του Συμβουλίου η οποία δόθηκε σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Ατομικής Ενεργείας,Εκτιμώντας:(1) ότι η σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Κιργιζιστάν, αφετέρου, η οποία υπογράφηκε στις 9 Φεβρουαρίου 1995 στις Βρυξέλλες, θα συμβάλει στην επίτευξη των στόχων των Ευρωπαϊκών Κοινοτήτων·(2) ότι σκοπός αυτής της συμφωνίας είναι να ενισχυθούν οι δεσμοί που καθιερώθηκαν ιδίως με τη συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενεργείας και της Ένωσης Σοβιετικών Σοσιαλιστικών Δημοκρατιών, για το εμπόριο και την εμπορική και οικονομική συνεργασία, η οποία υπεγράφη στις 18 Δεκεμβρίου 1989 και εγκρίθηκε με την απόφαση 90/116/ΕΟΚ(2)·(3) ότι ορισμένες υποχρεώσεις, οι οποίες προβλέπονται από τη συμφωνία εταιρικής σχέσης και συνεργασίας εκτός του πεδίου εφαρμογής της εμπορικής πολιτικής της Κοινότητας, επηρεάζουν ή ενδέχεται να επηρεάσουν το καθεστώς που έχει θεσπιστεί με κοινοτικές πράξεις, οι οποίες εκδόθηκαν στους τομείς του δικαιώματος εγκατάστασης, των μεταφορών και της μεταχείρισης των επιχειρήσεων·(4) ότι η εν λόγω συμφωνία επιβάλλει στην Ευρωπαϊκή Κοινότητα ορισμένες υποχρεώσεις όσον αφορά την κίνηση των κεφαλαίων και των πληρωμών μεταξύ της Κοινότητας και της Δημοκρατίας του Κιργιζιστάν·(5) ότι, εξάλλου, εφόσον η εν λόγω συμφωνία επηρεάζει την οδηγία 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών(3), και την οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών(4), οι οποίες βασίζονται στο άρθρο 100 της συνθήκης για την ίδρυση της Ευρωπαϊκής Κοινότητας, καλώς επιλέγεται το άρθρο αυτό ως νομική βάση·(6) ότι ορισμένες διατάξεις της εν λόγω συμφωνίας επιβάλλουν στην Κοινότητα δεσμεύσεις στον τομέα της παροχής υπηρεσιών, οι οποίες υπερβαίνουν το διασυνοριακό πλαίσιο·(7) ότι, για ορισμένες διατάξεις της εν λόγω συμφωνίας που πρόκειται να εφαρμοσθούν από την Κοινότητα, η συνθήκη για την ίδρυση της Ευρωπαϊκής Κοινότητας δεν προβλέπει ειδικές εξουσίες δράσης· ότι θα πρέπει επομένως να γίνει χρήση του άρθρου 235 της συνθήκης,ΑΠΟΦΑΣΙΖΟΥΝ:Άρθρο 1Η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Κιργιζιστάν, αφετέρου, καθώς και το πρωτόκολλο, οι δηλώνεις και η ανταλλαγή επιστολών, εγκρίνονται εξ ονόματος της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενεργείας.Τα κείμενα αυτά επισυνάπτονται στην παρούσα απόφαση.Άρθρο 21. Η θέση την οποία πρέπει να λαμβάνει η Κοινότητα στα πλαίσια του συμβουλίου συνεργασίας και της επιτροπής συνεργασίας, όταν η τελευταία ενεργεί κατ' εξουσιοδότηση του συμβουλίου συνεργασίας, καθορίζεται από το Συμβούλιο, μετά από πρόταση της Επιτροπής, ή, όταν ενδείκνυται, από την Επιτροπή, πάντα σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενεργείας.2. Σύμφωνα με το άρθρο 76 της συμφωνίας εταιρικής σχέσης και συνεργασίας, ο πρόεδρος του Συμβουλίου προεδρεύει του συμβουλίου συνεργασίας και παρουσιάζει τη θέση της Κοινότητας. Ένας αντιπρόσωπος της Επιτροπής προεδρεύει της επιτροπής συνεργασίας, σύμφωνα με τον κανονισμό λειτουργίας της, και παρουσιάζει τη θέση της Κοινότητας.3. Η απόφαση για τη δημοσίευση των συστάσεων του συμβουλίου συνεργασίας και της επιτροπής συνεργασίας στην Επίσημη Εφημερίδα των Ευρωπαϊκών Κοινοτήτων λαμβάνεται, κατά περίπτωση, από το Συμβούλιο και την Επιτροπή, αντίστοιχα.Άρθρο 3Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 98 της συμφωνίας, εξ ονόματος της Ευρωπαϊκής Κοινότητας. Ο πρόεδρος της Επιτροπής προβαίνει στην ίδια κοινοποίηση εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενεργείας.Βρυξέλλες, 12 Μαΐου 1999.Για την ΕπιτροπήΟ ΠρόεδροςJ. SANTERΓια το ΣυμβούλιοΟ ΠρόεδροςK.-H. FUNKE(1) ΕΕ C 339 της 18.12.1995, σ. 52.(2) ΕΕ L 68 της 15.3.1990, σ. 1.(3) ΕΕ L 225 της 20.8.1990, σ. 1.(4) ΕΕ L 225 της 20.8.1990, σ. 6.


               16.12.2015

               EL

               Επίσημη Εφημερίδα της Ευρωπαϊκής Ένωσης

               C 419/200

         P7_TA(2012)0423
   Τροποποίηση του άρθρου 181 του Κανονισμού του Ευρωπαϊκού Κοινοβουλίου για τα πλήρη πρακτικά και του άρθρου 182 για την οπτικοακουστική εγγραφή των πρακτικών των συνεδριάσεων
   Aπόφαση του Ευρωπαϊκού Κοινοβουλίου της 20ής Νοεμβρίου 2012 σχετικά με την τροποποίηση του άρθρου 181 του Κανονισμού του Ευρωπαϊκού Κοινοβουλίου όσον αφορά τα πλήρη πρακτικά των συνεδριάσεων και του άρθρου 182 σχετικά με την οπτικοακουστική εγγραφή των πρακτικών των συνεδριάσεων (2012/2080(REG))
   (2015/C 419/32)

      Το Ευρωπαϊκό Κοινοβούλιο,

               —

               έχοντας υπόψη την από 13 Ιανουαρίου 2012 επιστολή του Προέδρου του,

               —

               έχοντας υπόψη το από 26ης Οκτωβρίου 2011 ψήφισμά του σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2012 όπως τροποποιήθηκε από το Συμβούλιο — όλα τα τμήματα — και τις διορθωτικές επιστολές αριθ. 1/2012 και 2/2012 επί του σχεδίου γενικού προϋπολογισμού της Ευρωπαϊκής Ένωσης για το οικονομικό έτος 2012 (1),

               —

               έχοντας υπόψη τα άρθρα 211 και 212 του Κανονισμού του,

               —

               έχοντας υπόψη την έκθεση της Επιτροπής Συνταγματικών Υποθέσεων (A7-0336/2012),

               Α.

               λαμβάνοντας υπόψη ότι οι εξοικονομήσεις πόρων από τον προϋπολογισμό στον τομέα της μετάφρασης και της διερμηνείας δεν πρέπει να θέτουν σε κίνδυνο την αρχή της πολυγλωσσίας, εξοικονομήσεις ωστόσο που καθίστανται εφικτές με τη βοήθεια της καινοτομίας και των νέων μεθόδων εργασίας (2),

               1.

               αποφασίζει να τροποποιήσει τον Κανονισμό του όπως εμφαίνεται κατωτέρω·

               2.

               επισημαίνει ότι οι τροποποιήσεις τίθενται σε ισχύ την πρώτη ημέρα της προσεχούς περιόδου συνόδου·

               3.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή, προς ενημέρωση.

      Τροπολογία 1

      Κανονισμός του Ευρωπαϊκού Κοινοβουλίου

      Άρθρο 181 — παράγραφος 1

                  Ισχύον κείμενο

                  Τροπολογία

               1.   Πλήρη Πρακτικά των συζητήσεων κάθε συνεδρίασης συντάσσονται
                     σε
                   όλες
                     τις επίσημες γλώσσες
                  .

               1.
                     Τα
                   Πλήρη Πρακτικά των συζητήσεων κάθε συνεδρίασης συντάσσονται
                     ως πολύγλωσσο έγγραφο στο οποίο
                   όλες
                     οι προφορικές παρεμβάσεις εμφανίζονται στην πρωτότυπη γλώσσα
                  .

      Τροπολογία 2

      Κανονισμός του Ευρωπαϊκού Κοινοβουλίου

      Άρθρο 181 — παράγραφος 2

                  Ισχύον κείμενο

                  Τροπολογία

               2.   Οι
                     αγορητές οφείλουν να επιστρέφουν τις
                   διορθώσεις των κειμένων των
                     αγορεύσεών
                   τους στη Γραμματεία εντός
                     μίας εβδομάδας
                  .

               2.   Οι
                     ομιλητές δύνανται να προβούν σε
                   διορθώσεις
                     επί
                   των κειμένων των
                     προφορικών παρεμβάσεών
                   τους
                     εντός πέντε εργάσιμων ημερών. Οι διορθώσεις αποστέλλονται
                   στη Γραμματεία εντός
                     αυτής της προθεσμίας
                  .

      Τροπολογία 3

      Κανονισμός του Ευρωπαϊκού Κοινοβουλίου

      Άρθρο 181 — παράγραφος 3

                  Ισχύον κείμενο

                  Τροπολογία

               3.   Τα Πλήρη Πρακτικά δημοσιεύονται ως Παράρτημα στην Επίσημη Εφημερίδα της Ευρωπαϊκής Ένωσης.

               3.   Τα
                     πολύγλωσσα
                   πλήρη πρακτικά δημοσιεύονται ως παράρτημα στην Επίσημη Εφημερίδα της Ευρωπαϊκής Ένωσης
                     και διατηρούνται στα αρχεία του Κοινοβουλίου
                  .

      Τροπολογία 4

      Κανονισμός του Ευρωπαϊκού Κοινοβουλίου

      Άρθρο 181 — παράγραφος 4

                  Ισχύον κείμενο

                  Τροπολογία

               4.
                     Οι βουλευτές μπορούν να ζητήσουν να πραγματοποιηθεί
                   μετάφραση
                     αποσπασμάτων
                   των πρακτικών σε σύντομο χρονικό διάστημα.

               4.
                     Η
                   μετάφραση
                     αποσπάσματος
                   των πρακτικών σε
                     οποιαδήποτε από τις επίσημες γλώσσες πραγματοποιείται κατόπιν αιτήματος βουλευτή. Εφόσον καθίσταται αναγκαίο, η μετάφραση παρέχεται σε
                   σύντομο χρονικό διάστημα.

      Τροπολογία 5

      Κανονισμός του Ευρωπαϊκού Κοινοβουλίου

      Άρθρο 182 — παράγραφος - 1 (νέα)

                  Ισχύον κείμενο

                  Τροπολογία

                     Οι συνεδριάσεις του Κοινοβουλίου στις γλώσσες που διεξάγονται, καθώς και οι πολύγλωσσες ηχογραφήσεις από όλους τους ενεργούς θαλάμους διερμηνείας μεταδίδονται σε απευθείας σύνδεση στην ιστοσελίδα του.

      Τροπολογία 6

      Κανονισμός του Ευρωπαϊκού Κοινοβουλίου

      Άρθρο 182 — παράγραφος 1

                  Ισχύον κείμενο

                  Τροπολογία

               Αμέσως μετά τη συνεδρίαση,
                     παράγεται και διατίθεται στο Διαδίκτυο
                   η οπτικοακουστική εγγραφή των πρακτικών των συζητήσεων,
                     συμπεριλαμβανομένων των ηχογραφήσεων
                   από όλους τους θαλάμους διερμηνείας.

               Αμέσως μετά τη συνεδρίαση, η
                     ευρετηριασμένη
                   οπτικοακουστική εγγραφή των πρακτικών των συζητήσεων,
                     στις γλώσσες που διεξήχθησαν, καθώς και οι πολύγλωσσες ηχογραφήσεις
                   από όλους τους
                     ενεργούς
                   θαλάμους διερμηνείας
                     , παράγονται και διατίθενται στην ιστοσελίδα του Κοινοβουλίου καθ' όλη την διάρκεια της τρέχουσας και της επόμενης κοινοβουλευτικής περιόδου και, στη συνέχεια, φυλάσσονται στα αρχεία του Κοινοβουλίου
                  .
                     Η εν λόγω οπτικοακουστική εγγραφή συνδέεται με τα πολύγλωσσα πλήρη πρακτικά των συνεδριάσεων αμέσως μόλις αυτά καταστούν διαθέσιμα.

      (1)  Κείμενα που εγκρίθηκαν, P7_TA(2011)0461.

      (2)  Βλέπε το προαναφερθέν ψήφισμα της 26ης Οκτωβρίου 2011, παράγραφος 77.


title: 2012/5/ΕΕ: Απόφαση του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011 , για την τροποποίηση της διοργανικής συμφωνίας της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση όσον αφορά το πολυετές δημοσιονομικό πλαίσιο, για την αντιμετώπιση πρόσθετων χρηματοδοτικών αναγκών του έργου ITER

text:
               7.1.2012

               EL

               Επίσημη Εφημερίδα της Ευρωπαϊκής Ένωσης

               L 4/12

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 13ης Δεκεμβρίου 2011
   για την τροποποίηση της διοργανικής συμφωνίας της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση όσον αφορά το πολυετές δημοσιονομικό πλαίσιο, για την αντιμετώπιση πρόσθετων χρηματοδοτικών αναγκών του έργου ITER
   (2012/5/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1),
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Κατά τη συνεδρίαση τριμερούς διαλόγου της 1ης Δεκεμβρίου 2011, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν σχετικά με τις λεπτομέρειες παροχής πρόσθετης χρηματοδότησης στο έργο ITER. Η παροχή της χρηματοδότησης αυτής απαιτεί αναθεώρηση του πολυετούς δημοσιονομικού πλαισίου 2007-2013 σύμφωνα με τη διοργανική συμφωνία της 17ης Μαΐου 2006, ώστε να αυξηθούν τα ανώτατα όρια για τις πιστώσεις αναλήψεως υποχρεώσεων του υποτομέα 1α κατά 650 εκατ. ευρώ για το έτος 2012 και κατά 190 εκατ. ευρώ για το έτος 2013, σε τρέχουσες τιμές.

               (2)

               Η αύξηση των ανώτατων ορίων για πιστώσεις αναλήψεως υποχρεώσεων του υποτομέα 1α για τα έτη 2012 και 2013 θα αντισταθμιστεί πλήρως με μείωση των ανωτάτων ορίων των πιστώσεων αναλήψεως υποχρεώσεων του τομέα 2 για το οικονομικό έτος 2011 και του τομέα 5 για τα έτη 2011 και 2012.

               (3)

               Για να διατηρηθεί η πρέπουσα ισορροπία μεταξύ αναλήψεων υποχρεώσεων και πληρωμών, θα προσαρμοστούν τα ετήσια ανώτατα όρια σχετικά με τις πιστώσεις πληρωμών. Η προσαρμογή αυτή θα είναι ουδέτερη από άποψη υποχρεώσεων πληρωμών για το σύνολο της περιόδου 2007-2013.

               (4)

               Επομένως, το παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση θα πρέπει να τροποποιηθεί αναλόγως (2),

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Το παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση αντικαθίσταται από το παράρτημα της παρούσας απόφασης.

      Στρασβούργο, 13 Δεκεμβρίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         M. SZPUNAR

      (1)  ΕΕ C 139 της 14.6.2006, σ. 1.

      (2)  Για τον σκοπό αυτό, τα αριθμητικά στοιχεία που απορρέουν από την ανωτέρω συμφωνία μετατρέπονται σε τιμές 2004.

      ΠΑΡΑΡΤΗΜΑ

         ΔΗΜΟΣΙΟΝΟΜΙΚΟ ΠΛΑΙΣΙΟ 2007-2013

                  (εκατ. ευρώ -σε σταθερές τιμές 2004)

                  ΠΙΣΤΏΣΕΙΣ ΑΝΑΛΗΨΕΩΣ ΥΠΟΧΡΕΩΣΕΩΝ

                  2007

                  2008

                  2009

                  2010

                  2011

                  2012

                  2013

                  Σύνολο 2007-2013

                              1.

                              Αειφόρος ανάπτυξη

                     50 865

                     53 262

                     55 879

                     56 435

                     55 693

                     57 708

                     58 696

                     388 538

                              1α

                              Ανταγωνιστικότητα για την ανάπτυξη και την απασχόληση

                  8 404

                  9 595

                  12 018

                  12 580

                  11 306

                  12 677

                  13 073

                  79 653

                              1β

                              Συνοχή για την ανάπτυξη και την απασχόληση

                  42 461

                  43 667

                  43 861

                  43 855

                  44 387

                  45 031

                  45 623

                  308 885

                              2.

                              Διατήρηση και διαχείριση των φυσικών πόρων

                     51 962

                     54 685

                     51 023

                     53 238

                     52 136

                     51 901

                     51 284

                     366 229

                  εκ των οποίων: δαπάνες σχετικές με την αγορά και άμεσες πληρωμές

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Ιθαγένεια, ελευθερία, ασφάλεια και δικαιοσύνη

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3α

                              Ελευθερία, ασφάλεια και δικαιοσύνη

                  600

                  690

                  785

                  910

                  1 050

                  1 200

                  1 390

                  6 625

                              3β

                              Ιθαγένεια

                  599

                  568

                  590

                  593

                  595

                  597

                  598

                  4 140

                              4.

                              Η ΕΕ ως παγκόσμιος εταίρος

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Διοίκηση
                               (1)

                     6 633

                     6 818

                     6 816

                     6 999

                     7 044

                     7 274

                     7 610

                     49 194

                              6.

                              Αντισταθμίσεις

                     419

                     191

                     190

                     0

                     0

                     0

                     0

                     800

                  ΣΥΝΟΛΟ ΠΙΣΤΩΣΕΩΝ ΑΝΑΛΗΨΕΩΣ ΥΠΟΧΡΕΩΣΕΩΝ

                  117 277

                  122 683

                  122 022

                  125 184

                  123 857

                  126 359

                  127 607

                  864 989

                  ως ποσοστό του ΑΕΕ

                  1,08 %

                  1,09 %

                  1,06 %

                  1,06 %

                  1,03 %

                  1,03 %

                  1,01 %

                  1,049 %

                  ΣΥΝΟΛΟ ΠΙΣΤΩΣΕΩΝ ΠΛΗΡΩΜΩΝ

                  115 142

                  119 805

                  109 091

                  119 245

                  116 394

                  120 649

                  120 418

                  820 744

                  ως ποσοστό του ΑΕΕ

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,96 %

                  1,00 %

                  Διαθέσιμο περιθώριο

                  0,18 %

                  0,18 %

                  0,29 %

                  0,22 %

                  0,26 %

                  0,25 %

                  0,27 %

                  0,23 %

                  Ανώτατο όριο ιδίων πόρων ως ποσοστό του ΑΕΕ

                  1,24 %

                  1,24 %

                  1,24 %

                  1,23 %

                  1,23 %

                  1,23 %

                  1,23 %

                  1,23 %

         (1)  Οι δαπάνες για τις συντάξεις που περιλαμβάνονται κάτω από το ανώτατο όριο αυτού του τομέα υπολογίζονται καθαρές χωρίς τις εισφορές του προσωπικού στο αντίστοιχο καθεστώς, εντός των ορίων 500 εκατ. ευρώ σε τιμές 2004 για την περίοδο 2007-2013.


title: Απόφαση (ΕΕ) 2015/1671 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/291

      ΑΠΟΦΑΣΗ (ΕΕ) 2015/1671 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2013, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (5), και ιδίως το άρθρο 39,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A8-0078/2015),

         1.

            χορηγεί απαλλαγή στον εκτελεστικό διευθυντή του Ευρωπαϊκού Οργανισμού Σιδηροδρόμων όσον αφορά την εκτέλεση του προϋπολογισμού του Οργανισμού για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Ευρωπαϊκού Οργανισμού Σιδηροδρόμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 232.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 164 της 30.4.2004, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


title: Απόφαση (ΕΕ) 2017/342 του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2016, σχετικά με την κινητοποίηση του μηχανισμού ευελιξίας για τη χρηματοδότηση άμεσων δημοσιονομικών μέτρων για την αντιμετώπιση της τρέχουσας κρίσης στον τομέα της μετανάστευσης, των προσφύγων και της ασφάλειας

text:
               28.2.2017

               EL

               Επίσημη Εφημερίδα της Ευρωπαϊκής Ένωσης

               L 50/53

         ΑΠΌΦΑΣΗ (ΕΕ) 2017/342 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 14ης Δεκεμβρίου 2016
   σχετικά με την κινητοποίηση του μηχανισμού ευελιξίας για τη χρηματοδότηση άμεσων δημοσιονομικών μέτρων για την αντιμετώπιση της τρέχουσας κρίσης στον τομέα της μετανάστευσης, των προσφύγων και της ασφάλειας
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (1), και ιδίως το σημείο 12,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο μηχανισμός ευελιξίας προορίζεται για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των ανώτατων ορίων για έναν ή περισσότερους άλλους τομείς.

               (2)

               Το ανώτατο όριο του ετήσιου ποσού που είναι διαθέσιμο για τον μηχανισμό ευελιξίας ανέρχεται σε 471 εκατ. EUR (σε τιμές 2011), όπως ορίζεται στο άρθρο 11 του κανονισμού (ΕΕ, Ευρατόμ) αριθ. 1311/2013 του Συμβουλίου (2).

               (3)

               Λόγω των επειγουσών αναγκών, είναι αναγκαία η κινητοποίηση σημαντικών συμπληρωματικών ποσών για τη χρηματοδότηση μέτρων για την άμβλυνση της τρέχουσας κρίσης στον τομέα της μετανάστευσης, των προσφύγων και της ασφάλειας.

               (4)

               Αφού εξετάστηκαν όλες οι δυνατότητες ανακατανομής πιστώσεων στο πλαίσιο του ανώτατου ορίου δαπανών του τομέα 3 (Ασφάλεια και ιθαγένεια), κρίνεται αναγκαία η κινητοποίηση του μηχανισμού ευελιξίας, προκειμένου να συμπληρωθεί η χρηματοδότηση που διατίθεται στον γενικό προϋπολογισμό της Ευρωπαϊκής Ένωσης για το οικονομικό έτος 2017, πέραν του ανώτατου ορίου του τομέα 3 με ποσό ύψους 530,0 εκατ. EUR για τη χρηματοδότηση μέτρων στον τομέα της μετανάστευσης, των προσφύγων και της ασφάλειας.

               (5)

               Με βάση την αναμενόμενη πορεία των πληρωμών, οι πιστώσεις πληρωμών που αντιστοιχούν στην κινητοποίηση του μηχανισμού ευελιξίας θα πρέπει να κατανεμηθούν σε περισσότερα οικονομικά έτη και υπολογίζονται σε 238,3 εκατ. EUR το 2017, 91,0 εκατ. EUR το 2018, 141,9 εκατ. EUR το 2019 και 58,8 εκατ. EUR το 2020.

               (6)

               Προκειμένου να ελαχιστοποιηθεί ο χρόνος που χρειάζεται για την κινητοποίηση του μηχανισμού ευελιξίας, η παρούσα απόφαση θα πρέπει να εφαρμοστεί από την αρχή του οικονομικού έτους 2017,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Στο πλαίσιο του γενικού προϋπολογισμού της Ένωσης για το οικονομικό έτος 2017, κινητοποιείται ο μηχανισμός ευελιξίας για τη χορήγηση ποσού 530,0 εκατ. EUR σε πιστώσεις ανάληψης υποχρεώσεων στον τομέα 3 (Ασφάλεια και ιθαγένεια).
   Το εν λόγω ποσό χρησιμοποιείται για τη χρηματοδότηση μέτρων για τη διαχείριση της τρέχουσας κρίσης στον τομέα της μετανάστευσης, των προσφύγων και της ασφάλειας.
   2.   Με βάση την αναμενόμενη πορεία των πληρωμών, οι πιστώσεις πληρωμών που αντιστοιχούν στην κινητοποίηση του μηχανισμού ευελιξίας θα είναι ως εξής:

               α)

               238,3 εκατ. EUR το 2017·

               β)

               91,0 εκατ. EUR το 2018·

               γ)

               141,9 εκατ. EUR το 2019·

               δ)

               58,8 εκατ. EUR το 2020.

         Τα ειδικά ποσά για κάθε οικονομικό έτος εγκρίνονται σύμφωνα με την ετήσια διαδικασία του προϋπολογισμού.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017.

      Στρασβούργο, 14 Δεκεμβρίου 2016.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         I. KORČOK

      (1)  ΕΕ C 373 της 20.12.2013, σ. 1.

      (2)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


Avis juridique important

|

32002D0083

2002/83/ΕΚ: Απόφαση του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Βουλγαρίας

Επίσημη Εφημερίδα αριθ. L 044 της 14/02/2002 σ. 0001 - 0011

Απόφαση του Συμβουλίουτης 28ης Ιανουαρίου 2002για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Βουλγαρίας(2002/83/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιλαμβάνονται σε κάθε εταιρική σχέση για την προσχώρηση, όπως ανακοινώνονται σε κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(3) Η κοινοτική βοήθεια εξαρτάται από την τήρηση ουσιωδών στοιχείων, και ειδικότερα, από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την εκπλήρωση των κριτηρίων της Κοπεγχάγης. Στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λαμβάνει τα προσήκοντα μέτρα σχετικά με οιαδήποτε προενταξιακή βοήθεια.(4) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου, θα εξετάζονται στο πλαίσιο των οργάνων της ευρωπαϊκής συμφωνίας.(5) Η περιοδική έκθεση 2001 της Επιτροπής παρουσιάζει αντικειμενική ανάλυση σχετικά με την προετοιμασία της Βουλγαρίας για την προσχώρηση και καθορίζει ορισμένους τομείς προτεραιότητας για τους οποίους απαιτούνται περαιτέρω εργασίες.(6) Προκειμένου να προετοιμαστεί για την προσχώρηση, η Βουλγαρία θα πρέπει να εξακολουθήσει να προσαρμόζει το εθνικό της πρόγραμμα για την υιοθέτηση του κεκτημένου. Tο εν λόγω πρόγραμμα θα πρέπει να περιέχει χρονοδιάγραμμα επίτευξης των προτεραιοτήτων και των ενδιαμέσων στόχων που καθορίζονται στην εταιρική σχέση για την προσχώρηση.(7) Η Βουλγαρία οφείλει να διασφαλίσει ότι υπάρχουν οι κατάλληλες νομικές και διοικητικές δομές που απαιτούνται για τον προγραμματισμό, το συντονισμό, τη διαχείριση, τον έλεγχο και την αξιολόγηση των προενταξιακών κονδυλίων της Κοινότητας,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Βουλγαρίας, καθορίζονται στο συνημμένο παράρτημα, το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση εξετάζεται στο πλαίσιο των οργάνων της ευρωπαϊκής συμφωνίας καθώς και των αρμόδιων υπηρεσιών του Συμβουλίου, στα οποία η Επιτροπή υποβάλλει τακτικά σχετικές εκθέσεις.Άρθρο 3Η παρούσα απόφαση παράγει αποτελέσματα την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιανουαρίου 2002.Για το ΣυμβούλιοΟ ΠρόεδροςJ. Piqué i Camps(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕισαγωγήΚατά τη σύνοδό του στο Λουξεμβούργο το Δεκέμβριο του 1997, το Ευρωπαϊκό Συμβούλιο αποφάσισε ότι η εταιρική σχέση για την προσχώρηση είναι ο κύριος άξονας της ενισχυμένης προενταξιακής στρατηγικής, με τον οποίο κινητοποιούνται όλες οι μορφές συνδρομής προς τα υποψήφια κράτη εντός ενός ενιαίου πλαισίου. Με τον τρόπο αυτό, η Κοινότητα κατευθύνει τη βοήθεια της προς τις ιδιαίτερες ανάγκες κάθε υποψήφιου κράτους έτσι ώστε να στηρίζει την αντιμετώπιση συγκεκριμένων προβλημάτων ενόψει της προσχώρησης.Η πρώτη εταιρική σχέση για την προσχώρηση της Βουλγαρίας αποφασίστηκε το Μάρτιο του 1998. Όπως προβλέπεται στον κανονισμό (ΕΚ) αριθ. 622/98 (άρθρο 2), η εταιρική σχέση για την προσχώρηση αναπροσαρμόστηκε μία πρώτη φορά το Δεκέμβριο του 1999 ώστε να λάβει υπόψη τις εξελίξεις στη Βουλγαρία. Η παρούσα αναθεώρηση βασίζεται σε πρόταση της Επιτροπής, μετά από διαβούλευση με τη Βουλγαρία, και λαμβάνει υπόψη την ανάλυση που περιέχεται στην περιοδική έκθεση 2001 της Επιτροπής σχετικά με την πορεία της Βουλγαρίας προς την προσχώρηση.2. ΣτόχοιΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας όπου απαιτούνται περαιτέρω εργασίες, οι οποίοι καθορίζονται στην περιοδική έκθεση της Επιτροπής για το 2001 σχετικά με την πορεία της Βουλγαρίας προς την προσχώρησή της στην Ένωση, τα δημοσιονομικά μέσα που είναι διαθέσιμα για να βοηθηθεί η Βουλγαρία ούτως ώστε να τηρήσει τις προτεραιότητες αυτές και οι όροι που ισχύουν για την παροχή της εν λόγω βοήθειας. Η εταιρική σχέση για την προσχώρηση είναι η βάση για ορισμένα μέσα πολιτικής που χρησιμοποιούνται για να βοηθηθούν τα υποψήφια κράτη στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, το προσαρμοσμένο εθνικό πρόγραμμα για την υιοθέτηση του κεκτημένου, το οποίο προετοίμασε η Βουλγαρία, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο κατά του οργανωμένου εγκλήματος καθώς και τα εθνικά αναπτυξιακά σχέδια, τα αγροτικά αναπτυξιακά σχέδια, μια εθνική στρατηγική απασχόλησης σύμφωνα με την Ευρωπαϊκή Στρατηγική για την Απασχόληση και τα τομεακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή των προγραμμάτων ISPA και SAPARD πριν από την προσχώρηση. Καθένα από τα μέσα αυτά είναι διαφορετικής φύσεως, προετοιμάζεται και εφαρμόζεται βάσει συγκεκριμένων διαδικασιών και μπορεί να τύχει προενταξιακής βοήθειας. Τα μέσα αυτά δεν αποτελούν αναπόσπαστο τμήμα της εταιρικής σχέσης, αλλά οι προτεραιότητες που περιλαμβάνουν είναι συμβατές με αυτήν.3. ΑρχέςΟι κυριότεροι τομείς προτεραιοτήτων που έχουν επισημανθεί για κάθε υποψήφιο κράτος αφορούν την ικανότητά του να ανταποκριθεί στα κριτήρια της Κοπεγχάγης, σύμφωνα με τα οποία για την προσχώρηση του υποψήφιου κράτους, απαιτούνται τα εξής:- να έχει επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα καθώς και τον σεβασμό και την προστασία των μειονοτήτων·- να διαθέτει λειτουργική οικονομία της αγοράς καθώς και την ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στα πλαίσια της Ένωσης·- να είναι σε θέση να αναλάβει τις υποχρεώσεις που απορρέουν από την ιδιότητα του μέλους, συμπεριλαμβανομένης της υιοθέτησης των στόχων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το 1995, το Ευρωπαϊκό Συμβούλιο τόνισε την ανάγκη τα υποψήφια κράτη να προσαρμόσουν τις διοικητικές τους δομές προκειμένου να εξασφαλίζουν την αρμονική λειτουργία των κοινοτικών πολιτικών μετά την προσχώρηση, και στη σύνοδο του Λουξεμβούργου, το 1997, τόνισε ότι η ενσωμάτωση του κεκτημένου στο εθνικό δίκαιο είναι αναγκαία αλλά δεν είναι καθαυτή επαρκής. Είναι ανάγκη να εξασφαλίζεται και η αποτελεσματική εφαρμογή του. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001 αντίστοιχα, επιβεβαίωσαν ότι είναι ζωτικής σημασίας η ικανότητα των υποψηφίων κρατών να εφαρμόζουν και να επιβάλλουν την εφαρμογή του κεκτημένου, και πρόσθεσαν ότι τούτο απαιτεί σημαντικές προσπάθειες από τα υποψήφια κράτη προς την κατεύθυνση της ενίσχυσης και της μεταρρύθμισης των διοικητικών και δικαστικών τους δομών.4. Προτεραιότητες και ενδιάμεσοι στόχοιΟι περιοδικές εκθέσεις της Επιτροπής έχουν δώσει έμφαση, παράλληλα με την πρόοδο που έχει ήδη σημειωθεί, στην έκταση των προσπαθειών που πρέπει να συνεχίσουν να καταβάλλουν σε ορισμένους τομείς τα υποψήφια κράτη, ώστε να προετοιμαστούν για την προσχώρηση. Για το λόγο αυτό, κρίνεται σκόπιμο να καθοριστούν ενδιάμεσα στάδια υπό μορφήν προτεραιοτήτων, με συγκεκριμένους στόχους που προσδιορίζονται σε συνεργασία με τα ενδιαφερόμενα κράτη· από την επίτευξη των στόχων αυτών θα εξαρτηθεί τόσο η έκταση της βοήθειας που θα χορηγηθεί όσο και η πρόοδος των ήδη διεξαγόμενων διαπραγματεύσεων με τη Βουλγαρία. Κατά την επιλογή των προτεραιοτήτων που απαριθμούνται στην αναθεωρημένη εταιρική σχέση για την προσχώρηση, θεωρήθηκε ρεαλιστικό να αναμένεται ότι η Βουλγαρία θα είναι σε θέση να τις εκπληρώσει ή να τις προωθήσει σημαντικά εντός της προσεχούς διετίας (2002-2003). Στον κατάλογο αυτό, υπογραμμίζονται τα θέματα που απαιτούν ιδιαίτερα επείγουσα δράση. Η πρόοδος που σημειώθηκε σχετικά με την τήρηση των προτεραιοτήτων της εταιρικής σχέσης 1999 για την προσχώρηση, αξιολογείται στην περιοδική έκθεση 2001. Βάσει της αξιολόγησης αυτής, διατυπώθηκαν οι προτεραιότητες της τρέχουσας εταιρικής σχέσης.Η Βουλγαρία υπέβαλε μια αναπροσαρμοσμένη έκδοση του εθνικού της προγράμματος για την υιοθέτηση του κεκτημένου (ΕΠΥΚ) στις 2 Ιουλίου 2001. Στο πρόγραμμα αυτό, καθορίζονται το χρονοδιάγραμμα υλοποίησης των προτεραιοτήτων και των ενδιαμέσων στόχων, το οποίο βασίζεται στην εταιρική σχέση 1999 για την προσχώρηση, καθώς και οι αναγκαίες διοικητικές δομές και οι αναγκαίοι δημοσιονομικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία προσχώρησης της Βουλγαρίας. Η Βουλγαρία οφείλει, ωστόσο, να αντιμετωπίσει όλα τα προβλήματα που επισημαίνονται στην περιοδική έκθεση για το 2001. Η Βουλγαρία πρέπει, ακόμη, να εκπληρώσει όλες τις δεσμεύσεις σχετικά με την προσέγγιση των νομοθεσιών και την εφαρμογή του κεκτημένου που απορρέουν από την ευρωπαϊκή συμφωνία και εντάσσονται στο πλαίσιο της διαδικασίας διαπραγμάτευσης. Θα πρέπει, ακόμη, να υπενθυμιστεί ότι η ενσωμάτωση του κεκτημένου στο εθνικό δίκαιο δεν είναι καθαυτή επαρκής· πρέπει, ακόμη, να εξασφαλίζεται και η αποτελεσματική εφαρμογή του σε βαθμό ίδιο με αυτόν που ισχύει στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμόζεται αξιόπιστα και αποτελεσματικά το κεκτημένο και να επιβάλλεται η εφαρμογή του.Με βάση την ανάλυση της περιοδικής έκθεσης της Επιτροπής, καθορίστηκαν οι ακόλουθες προτεραιότητες και ενδιάμεσοι στόχοι για τη Βουλγαρία. Οι προτεραιότητες αυτές παρουσιάζονται σύμφωνα με τη δομή της περιοδικής έκθεσης(1).Πολιτικά κριτήριαΔημοκρατία και κράτος δικαίου- Συνέχιση της μεταρρύθμισης της δημόσιας διοίκησης. Εξασφάλιση της έμπρακτης εφαρμογής των διατάξεων του νόμου περί δημόσιας διοίκησης και των συναφών ρυθμίσεων. Λήψη των μέτρων που επιβάλλονται για τη διασφάλιση μιας υπεύθυνης, διαφανούς και ανοικτής δημόσιας υπηρεσίας. Ενίσχυση της ικανότητας στρατηγικού προγραμματισμού, ανάλυσης και αξιολόγησης των πολιτικών στο πλαίσιο της κυβέρνησης και των αρμόδιων υπουργείων και βελτίωση της ποιότητας διαβούλευσης με τα ενδιαφερόμενα μέρη (παραδείγματος χάριν με τους οικονομικούς και κοινωνικούς εταίρους, την κοινωνία των πολιτών και τον ιδιωτικό τομέα) σχετικά με την προετοιμασία της νέας νομοθεσίας.- Ιδιαίτερα επείγουσα δράση: Έναρξη εφαρμογής στρατηγικής για τη μεταρρύθμιση του δικαστικού συστήματος, με ιδιαίτερη προσοχή:- στην ενίσχυση των διοικητικών ικανοτήτων των κυριότερων θεσμικών οργάνων, και συγκεκριμένα του ανώτατου Δικαστικού Συμβουλίου και του Υπουργείου Δικαιοσύνης με την ενίσχυση των ικανοτήτων τους στον τομέα του προϋπολογισμού, αλλά και της εποπτείας, του προγραμματισμού και της διαχείρισης του ανθρώπινου δυναμικού·- στην επανεξέταση του βαθμού ασυλίας που τυγχάνουν τα μέλη του Δικαστικού Σώματος για να εξασφαλιστεί ότι είναι σύμφωνος προς τις διεθνείς προδιαγραφές·- στη διασφάλιση της πλήρους εφαρμογής των θεμελιωδών δικαιωμάτων στις ποινικές υποθέσεις, όπως της νομικής συνδρομής.- Ιδιαίτερα επείγουσα δράση: Έναρξη εφαρμογής εθνικής στρατηγικής για την καταπολέμηση της διαφθοράς στο δημόσιο βίο, με ιδιαίτερη έμφαση στην ευαισθητοποίηση όσον αφορά τις πράξεις δωροδοκίας, αλλά και την πρόληψη και τη δίωξη αυτών.Ανθρώπινα δικαιώματα και προστασία των μειονοτήτων- Διασφάλιση της δημιουργίας ενός αποτελεσματικού συστήματος για την αποκατάσταση των καταχρήσεων της αστυνομίας.- Συνέχιση της εφαρμογής του προγράμματος-πλαίσιο για τους Ρομ (Αθίγγανους) με ιδιαίτερη προσοχή στην παροχή κατάλληλης χρηματοδοτικής στήριξης, στην ενίσχυση, κατά τρόπο σημαντικό, του Εθνικού Συμβουλίου για τα Εθνικά και Δημογραφικά Θέματα και στην εξασφάλιση ίσης πρόσβασης στο σύστημα υγείας, στη στέγη, την εκπαίδευση και την κοινωνική ασφάλιση.- Υιοθέτηση και εφαρμογή του παράγωγου δικαίου που είναι απαραίτητο για την εύρυθμη λειτουργία του νόμου περί προστασίας ανηλίκων. Διασφάλιση της λήψης περαιτέρω μέτρων ώστε να βελτιωθούν οι τοπικές υπηρεσίες υποδοχής παιδιών. Διασφάλιση της πλήρους εφαρμογής της σύμβασης του ΟΗΕ για τα Δικαιώματα του Παιδιού.Οικονομικά κριτήρια- Διατήρηση της μακροοικονομικής σταθερότητας με σκοπό την εξασφάλιση μεσοπρόθεσμης σταθερότητας των δημοσίων οικονομικών και συνέχιση της προώθησης της οικονομικής ανάπτυξης και ανταγωνιστικότητας με περαιτέρω αναδιάρθρωση των επιχειρήσεων με βάση τις αρχές της οικονομίας της αγοράς και την προώθηση της ανάπτυξης του ιδιωτικού τομέα.- Λήψη μέτρων για τη βελτίωση της λειτουργίας του χρηματοπιστωτικού τομέα, ιδίως, για την ενίσχυση του τραπεζικού τομέα.- Συνέχιση της διαδικασίας ιδιωτικοποίησης έτσι ώστε να καταστούν δυνατές η αναδιάρθρωση και η ανάπτυξη των ιδιωτικών εταιρειών.- Πραγματοποίηση προόδου στον τομέα της αναδιάρθρωσης του ενεργειακού τομέα. Ανάπτυξη και έναρξη εφαρμογής στρατηγικής για την ενεργειακή απόδοση και ανάληψη πρωτοβουλιών που αποβλέπουν στην προσέλκυση μεγαλύτερων επενδύσεων.- Περαιτέρω προώθηση της αναδιάρθρωσης, σε βιώσιμη βάση, του χαλυβουργικού τομέα και εξασφάλιση ότι ο τομέας αυτός δεν λαμβάνει περαιτέρω κρατικές ενισχύσεις που θεωρούνται ασυμβίβαστες προς τους κοινοτικούς κανόνες για τις κρατικές ενισχύσεις στο χαλυβουργικό τομέα.- Περαιτέρω βελτίωση και επίσπευση των διαδικασιών πτώχευσης και εκκαθάρισης, μείωση του χρόνου που απαιτείται για την ολοκλήρωση των διαδικασιών και βελτίωση του συστήματος επιβολής των αποφάσεων.- Εγκαθίδρυση λειτουργικής κτηματαγοράς και ολοκλήρωση του κτηματολογίου και του μητρώου τίτλων ιδιοκτησίας.- Λήψη συμπληρωματικών μέτρων, προκειμένου να βελτιωθεί το επιχειρηματικό περιβάλλον και να τονωθούν οι εσωτερικές επενδύσεις και οι επενδύσεις που προέρχονται από το εξωτερικό. Δημιουργία νομικού, ρυθμιστικού, φορολογικού και διοικητικού πλαισίου προσιτού στις επιχειρήσεις (με τη βελτίωση ιδίως των διαδικασιών εκτέλεσης των συμβάσεων και χορήγησης αδειών) που προσφέρει ίσες ευκαιρίες σε όλες τις επιχειρήσεις.- Ανάπτυξη ευνοϊκότερου εμπορικού περιβάλλοντος για τις μικρομεσαίες επιχειρήσεις (ΜΜΕ) με την εξάλειψη των τελευταίων εμποδίων για την ανάπτυξή τους, συμπεριλαμβανόμενης της έλλειψης επιχειρηματικής εμπειρίας των διευθυντών των ΜΜΕ, και της ενθάρρυνσης της πρόσβασης στη χρηματοδότηση υπό κατάλληλους όρους.Ικανότητα ανάληψης των υποχρεώσεων του μέλουςΕλεύθερη κυκλοφορία εμπορευμάτων- Τροποποίηση του νόμου-πλαίσιο σχετικά με τις τεχνικές απαιτήσεις για την εφαρμογή των αρχών της νέας και σφαιρικής προσέγγισης ώστε να εξασφαλίζεται η συμμόρφωσή τους με το κεκτημένο.- Ενίσχυση της οριζόντιας διοικητικής υποδομής και του διαχωρισμού των καθηκόντων τυποποίησης και πιστοποίησης. Εφαρμογή των οδηγιών περί της προσέγγισης βάσει της τροποποιηθείσας νομοθεσίας-πλαίσιο και ενίσχυση των συναφών διοικητικών ικανοτήτων (φορείς αξιολόγησης της συμμόρφωσης και εργαστήρια). Επίσπευση της θέσπισης εναρμονισμένων προτύπων ΕΝ.- Συνέχιση της εναρμόνισης της παραδοσιακής τομεακής νομοθεσίας, ιδίως όσον αφορά τους τομείς των φαρμακευτικών και χημικών προϊόντων, των ειδών διατροφής και των μηχανοκίνητων οχημάτων. Ενίσχυση των συστημάτων επιτήρησης της αγοράς και διάδοση των κοινοτικών αρχών για την ασφάλεια των τροφίμων στη διοίκηση και τις επιχειρήσεις τροφίμων.- Υιοθέτηση και εφαρμογή των τροποποιήσεων της νομοθεσίας στον τομέα των δημόσιων συμβάσεων ώστε να διασφαλίζεται η σωστή εφαρμογή της και η πλήρης συμβατότητά της με το κεκτημένο. Διασφάλιση διαφανών διαδικασιών δημόσιων συμβάσεων σε κεντρικό και περιφερειακό επίπεδο.- Συνέχιση της αναλυτικής εξέτασης της νομοθεσίας της Βουλγαρίας στους τομείς που δεν έχουν εναρμονιστεί με το κεκτημένο προκειμένου να διασφαλισθεί ότι συνάδει προς τα άρθρα 28-30 της συνθήκης, και ολοκλήρωση των διοικητικών ρυθμίσεων για τη μελλοντική παρακολούθηση στον τομέα αυτό.Ελεύθερη κυκλοφορία προσώπων- Συνέχιση της εναρμόνισης της αμοιβαίας αναγνώρισης των επαγγελματικών τίτλων και διπλωμάτων και ανάπτυξη των απαιτούμενων διοικητικών δομών, καθώς και των απαιτούμενων προγραμμάτων εκπαίδευσης και κατάρτισης.Ελεύθερη παροχή υπηρεσιών- Ενίσχυση της εποπτείας των χρηματοπιστωτικών υπηρεσιών.- Υιοθέτηση και εφαρμογή της εθνικής νομοθεσίας και της δημιουργίας ανεξάρτητης δημόσιας εποπτεύουσας αρχής, υπεύθυνης για τον έλεγχο της ορθής εφαρμογής των διατάξεων στον τομέα της προστασίας των δεδομένων.Ελεύθερη κυκλοφορία κεφαλαίων- Λήψη περαιτέρω μέτρων για την απαγόρευση της χρησιμοποίησης του χρηματοπιστωτικού συστήματος για τους σκοπούς της νομιμοποίησης προσόδων από παράνομες δραστηριότητες. Ενίσχυση της ικανότητας του Γραφείου Χρηματοοικονομικών Πληροφοριών για την καταπολέμηση της νομιμοποίησης προσόδων από παράνομες δραστηριότητες και διασφάλιση της συνεργασίας όλων των ενδιαφερόμενων επαγγελματικών κατηγοριών με αυτό. Πλήρης ευθυγράμμιση της νομοθεσίας με την δεύτερη οδηγία κατά της νομιμοποίησης προσόδων από παράνομες δραστηριότητες.- Διασφάλιση της συμμόρφωσης προς τις συστάσεις της Ομάδας Χρηματοοικονομικής Δράσης.Εταιρικό δίκαιο- Βελτίωση των λογιστικών και ελεγκτικών προτύπων και περαιτέρω εναρμόνιση του ρυθμιστικού πλαισίου με το κεκτημένο.- Ιδιαίτερα επείγουσα δράση: Βελτίωση της εφαρμογής των δικαιωμάτων βιομηχανικής και πνευματικής ιδιοκτησίας, με έμφαση στην καταπολέμηση της άνευ αδείας αναπαραγωγής έργων (πειρατείας) και της απομίμησης/παραποίησης προϊόντων και ενίσχυση των μέτρων συνοριακού ελέγχου. Βελτίωση της συνεργασίας μεταξύ των οργάνων επιβολής του νόμου· εντατικοποίηση της επιμόρφωσης των οργάνων επιβολής του νόμου, συμπεριλαμβανομένων των δικαστών και εισαγγελέων.Πολιτική ανταγωνισμού- Ολοκλήρωση του νομοθετικού πλαισίου τόσο στον τομέα της καταπολέμησης των trust όσο και των κρατικών ενισχύσεων· ενίσχυση της διοικητικής ικανότητας (ιδίως για τον έλεγχο των κρατικών ενισχύσεων)· διασφάλιση της πλήρους εφαρμογής των κανόνων για την καταπολέμηση των trust και τις κρατικές ενισχύσεις· κατάρτιση λεπτομερούς καταλόγου κρατικών ενισχύσεων και προετοιμασία διεξοδικής ετήσιας έκθεσης για τις κρατικές ενισχύσεις· μεγαλύτερη ευαισθητοποίηση των παραγόντων της αγοράς και των χορηγών βοήθειας στους κανόνες της καταπολέμησης των trust και των κρατικών ενισχύσεων· εντατικοποίηση της επιμόρφωσης των μελών του δικαστικού σώματος σε θέματα καταπολέμησης των trust και κρατικών ενισχύσεων.Γεωργία- Προετοιμασία των διοικητικών δομών που είναι απαραίτητες για τη μελέτη, την εφαρμογή, τη διαχείριση, την παρακολούθηση, τον έλεγχο και την αξιολόγηση των προγραμμάτων αγροτικής ανάπτυξης που χρηματοδοτεί η Κοινότητα.- Βελτίωση των ικανοτήτων της γεωργικής διοίκησης για την επιβολή και την πρακτική εφαρμογή των μηχανισμών διαχείρισης της κοινής γεωργικής πολιτικής, ιδίως του ολοκληρωμένου συστήματος διαχείρισης και ελέγχου, καθώς και του οργανισμού πληρωμών που είναι υπεύθυνος για τη διαχείριση των κεφαλαίων της κοινής γεωργικής πολιτικής καθώς και για την τυπική και ουσιαστική εφαρμογή της κτηνιατρικής νομοθεσίας, της φυτοϋγειονομικής νομοθεσίας και της νομοθεσίας για την ασφάλεια των τροφίμων.- Δημιουργία των συνθηκών που είναι απαραίτητες για την ανάδυση και την ενίσχυση αποτελεσματικής κτηματαγοράς, αγοράς εργασίας και κεφαλαιαγοράς στον αγροτικό και γεωργικό τομέα.- Συνέχιση του εκσυγχρονισμού των εγκαταστάσεων μεταποίησης ειδών διατροφής ώστε να είναι σε θέση να τηρούν τα κοινοτικά πρότυπα για την ασφάλεια των τροφίμων.- Συνέχιση της ενίσχυσης της διοίκησης στον τομέα ελέγχου των τροφίμων.- Συνέχιση της προετοιμασίας του μητρώου αμπελοκαλλιεργειών.- Συνέχιση της εναρμόνισης της νομοθεσίας στον κτηνιατρικό και φυτοϋγειονομικό τομέα και βελτίωση των μέτρων επιθεώρησης, ιδίως στα μελλοντικά εξωτερικά σύνορα.- Πλήρης μεταφορά στο εσωτερικό δίκαιο της νομοθεσίας για τις μεταδοτικές σπογγώδεις εγκεφαλοπάθειες, τα φυτοϋγειονομικά "διαβατήρια", τα ανώτατα όρια καταλοίπων, τη διατροφή των ζώων και τη διασφάλιση της τυπικής και ουσιαστικής εφαρμογής, συμπεριλαμβανομένης της ανίχνευσης ζωικών ασθενειών, ιδίως των μεταδοτικών σπογγωδών εγκεφαλοπαθειών, σύμφωνα με το κεκτημένο.Αλιεία- Ολοκλήρωση της δημιουργίας οργανωτικών δομών, επαρκών θεσμικών πόρων και κατάλληλου εξοπλισμού για τη διενέργεια επιθεωρήσεων και ελέγχων σε κεντρικό και περιφερειακό επίπεδο· ολοκλήρωση του νηολογίου αλιευτικών σκαφών σύμφωνα με τις κοινοτικές απαιτήσεις.Πολιτική μεταφορών- Συνέχιση της ευθυγράμμισης της νομοθεσίας και ενίσχυση της διοικητικής ικανότητας στον τομέα των οδικών μεταφορών, ιδίως όσον αφορά την προσαρμογή του στόλου στις τεχνικές απαιτήσεις και τις απαιτήσεις ασφάλειας, καθώς και στην επιβολή τελών/φορολογίας.- Συνέχιση της ευθυγράμμισης της νομοθεσίας και ενίσχυση των διοικητικών ικανοτήτων στον τομέα των σιδηροδρομικών μεταφορών ώστε να εφαρμόζεται το αναθεωρημένο κεκτημένο στον τομέα αυτό. Συνέχιση της αναδιάρθρωσης των βουλγαρικών σιδηροδρόμων.- Συνέχιση της ευθυγράμμισης και της εφαρμογής της νομοθεσίας στον τομέα των θαλάσσιων μεταφορών, λαμβανομένων υπόψη των πιο πρόσφατων εξελίξεών της, και ιδίως ενίσχυση της διοικητικής ικανότητας, ώστε να βελτιώνονται οι επιδόσεις του κράτους της σημαίας όσον αφορά την ασφάλεια στη θάλασσα.Φορολογία- Συνέχιση της ευθυγράμμισης των νομοθετικών διατάξεων στον τομέα του ΦΠΑ, ιδίως όσον αφορά τις απαλλασσόμενες πράξεις, το δικαίωμα έκπτωσης και τα ειδικά καθεστώτα. Σταδιακή ευθυγράμμιση της νομοθεσίας για τους ειδικούς φόρους κατανάλωσης, με ιδιαίτερη έμφαση στους επιβαλλόμενους συντελεστές.- Διασφάλιση της συμμόρφωσης των υφιστάμενων και μελλοντικών φορολογικών νομοθετικών διατάξεων προς τις αρχές του κώδικα δεοντολογίας για τη φορολόγηση των επιχειρήσεων.- Συνέχιση του εκσυγχρονισμού και της ενίσχυσης της φορολογικής διοίκησης ώστε να διασφαλίζεται η εφαρμογή και η επιβολή της εφαρμογής των νόμων, ιδίως όσον αφορά το σύστημα είσπραξης εσόδων, τη διοικητική συνεργασία και την αμοιβαία βοήθεια.- Ανάπτυξη των συστημάτων ΤΠ που επιτρέπουν την ανταλλαγή ηλεκτρονικών δεδομένων με την Κοινότητα και τα κράτη μέλη της.- Εφαρμογή της οδηγίας για την κατοχή και κυκλοφορία προϊόντων που υπόκεινται σε ειδικούς φόρους κατανάλωσης.Στατιστικές- Περαιτέρω βελτίωση της ποιότητας και του πεδίου εφαρμογής των στατιστικών· εξασφάλιση της διάθεσης επαρκών πόρων για να ενισχύονται περαιτέρω οι ικανότητες στον τομέα των στατιστικών, και σε περιφερειακό επίπεδο.Απασχόληση και κοινωνικές υποθέσεις- Συνέχιση της ευθυγράμμισης του κοινωνικού κεκτημένου, ιδίως όσον αφορά την ίση μεταχείριση μεταξύ ανδρών και γυναικών και την υγεία και ασφάλεια κατά την εργασία, την ανάπτυξη ικανότητας εφαρμογής και την ενίσχυση των επιθεωρήσεων εργασίας. Υιοθέτηση νομοθεσίας κατά των διακρίσεων και καθορισμός χρονοδιαγράμματος για την εφαρμογή της.- Συνέχιση της ευθυγράμμισης του νομοθετικού πλαισίου και ανάπτυξη της ικανότητας εφαρμογής του κεκτημένου στον τομέα της δημόσιας υγείας· επίσπευση της ανάπτυξης μέτρων όσον αφορά την εποπτεία και τον έλεγχο των μεταδοτικών ασθενειών, της παρακολούθησης της υγείας και της πληροφόρησης.- Συνέχιση της στήριξης των προσπαθειών που καταβάλλουν οι κοινωνικοί εταίροι για την ανάπτυξη των ικανοτήτων, ιδίως ενόψει της μελλοντικής συμμετοχής τους στην επεξεργασία και την εφαρμογή της πολιτικής απασχόλησης και της κοινωνικής πολιτικής της Κοινότητας, καθώς και στο Ευρωπαϊκό Κοινωνικό Ταμείο, και ενθάρρυνση της συγκροτημένης συμμετοχής των κοινωνικών εταίρων, ιδίως με αυτόνομο διμερή κοινωνικό διάλογο.- Προετοιμασία εθνικής στρατηγικής, συμπεριλαμβανομένης της συλλογής δεδομένων, ενόψει της μελλοντικής συμμετοχής στην ευρωπαϊκή στρατηγική για την κοινωνική ένταξη.Ενέργεια- Προετοιμασία, επειγόντως, νέας ενεργειακής στρατηγικής, με ιδιαίτερη έμφαση στην ανάγκη βελτίωσης της ενεργειακής απόδοσης (και στην εφαρμογή αυστηρής πολιτικής διαχείρισης έναντι της ζήτησης) και επανεξέταση των προβλέψεων όσον αφορά την ενεργειακή ζήτηση με βάση πιο ρεαλιστικά σενάρια σχετικά με την ανάπτυξη και την εντατική χρήση ενέργειας. H στρατηγική αυτή θα πρέπει να λαμβάνει υπόψη τις δεσμεύσεις της συμφωνίας του 1999 για τον πυρηνικό σταθμό ηλεκτρικής ενέργειας του Kοζλοντούι.- Εφαρμογή της δέσμευσης που έχει αναληφθεί στο πλαίσιο της συμφωνίας του 1999 για την οριστική παύση της λειτουργίας των μονάδων 1 και 2 του πυρηνικού σταθμού ηλεκτρικής ενέργειας του Κοζλοντούι πριν από το 2003 και καθορισμός, σε συμφωνία με την Επιτροπή, το 2002, οριστικής ημερομηνίας, όχι μετά το 2006, για το κλείσιμο των μονάδων 3 και 4.- Εφαρμογή των συστάσεων της έκθεσης του Συμβουλίου σχετικά με την πυρηνική ασφάλεια στο πλαίσιο της διεύρυνσης, λαμβανομένων δεόντως υπόψη των προτεραιοτήτων που αναφέρονται στην έκθεση.- Επικέντρωση των προσπαθειών στην ενίσχυση της ανεξαρτησίας, των πόρων και των ικανοτήτων της εθνικής ρυθμιστικής αρχής για την πυρηνική ενέργεια.- Συνέχιση της διατήρησης υψηλού επιπέδου πυρηνικής ασφάλειας στις μονάδες 5 και 6 του πυρηνικού σταθμού ηλεκτρικής ενέργειας του Κοζλοντούι, καθώς και σε όλες τις φάσεις παροπλισμού των μονάδων 1 έως 4.- Ιδιαίτερα επείγουσα δράση: Υιοθέτηση της νομοθεσίας-πλαίσιο και καθορισμός χρονοδιαγράμματος για την ικανοποίηση των απαιτήσεων του κεκτημένου στον τομέα των αποθεμάτων πετρελαίου.- Βελτίωση της διαχείρισης των ραδιενεργών αποβλήτων.- Έναρξη της εφαρμογής μέτρων στον τομέα της ενεργειακής απόδοσης και εντατικοποίηση της χρησιμοποίησης των ανανεώσιμων πηγών ενέργειας. Διάθεση επαρκών πόρων στην Υπηρεσία Ενεργειακής Απόδοσης.- Δημιουργία διαφανών κανόνων αγοράς και καθορισμός συγκεκριμένου χρονοδιαγράμματος για το άνοιγμα της αγοράς στον ανταγωνισμό. Ενίσχυση του ρόλου της Εθνικής Ρυθμιστικής Επιτροπής Ενέργειας για την επιβολή των κανόνων αυτών. Ολοκλήρωση της διάρθρωσης του τομέα στερεών καυσίμων.- Προετοιμασία της συμμετοχής στην εσωτερική αγορά στον τομέα του ηλεκτρισμού και του φυσικού αερίου, ιδίως όσον αφορά την εναρμόνιση. Δημιουργία ανεξάρτητου φορέα εκμετάλλευσης του συστήματος μεταφοράς (ηλεκτρικής ενέργειας)· εξάλειψη των στρεβλώσεων που εξακολουθούν να υφίστανται έναντι των τιμών ενίσχυσης της ρυθμιστικής αρχής του τομέα και καθορισμός χρονοδιαγράμματος για το άνοιγμα της αγοράς.Βιομηχανική πολιτική- Ανάπτυξη και εφαρμογή στρατηγικής ανταγωνιστικότητας με προσανατολισμό την αγορά, συμπεριλαμβανομένων, ενδεχομένως, τομεακών στρατηγικών.Τηλεπικοινωνίες και τεχνολογίες των πληροφοριών- Ολοκλήρωση της μεταφοράς του κεκτημένου.- Διασφάλιση της ανεξαρτησίας των ρυθμιστικών αρχών (κρατική επιτροπή τηλεπικοινωνιών, ρυθμιστική αρχή για τις ταχυδρομικές υπηρεσίες και αρμόδιο υπουργείο) έναντι των επιχειρησιακών δραστηριοτήτων και ενίσχυση της ικανότητάς τους ενόψει της πλήρους ελευθέρωσης των τομέων αυτών που προβλέπεται για την 1η Ιανουαρίου 2003.Πολιτική στον πολιτιστικό και οπτικοακουστικό τομέα- Ενίσχυση της διοικητικής ικανότητας του εθνικού ρυθμιστικού φορέα στον τομέα των ραδιοτηλεοπτικών μεταδόσεων.Περιφερειακή πολιτική και συντονισμός των διαρθρωτικών μέσων- Ενίσχυση της διοικητικής ικανότητας στα κυριότερα Υπουργεία, ιδίως σε κεντρικό επίπεδο, για την κατάστρωση στρατηγικών και την εφαρμογή και, εν συνεχεία, αξιολόγηση των έργων περιφερειακής ανάπτυξης και οικονομικής και κοινωνικής συνοχής που χρηματοδοτούνται από κοινοτικά και εθνικά κεφάλαια.- Προετοιμασία συνεκτικού αναπτυξιακού σχεδίου, όπως προβλέπεται από τις ρυθμίσεις σχετικά με τα διαρθρωτικά Ταμεία. Ενσωμάτωση του σχεδίου αυτού στον προϋπολογισμό και κατάστρωση πολιτικής σε εθνικό πλαίσιο ώστε να χρησιμεύει ως ολοκληρωμένο και επιχειρησιακό εργαλείο ανάπτυξης.- Διευκρίνιση των προτεινόμενων θεσμικών ρυθμίσεων για τη διαχείριση των διαρθρωτικών ταμείων μετά την προσχώρηση, ιδίως των κατάλληλων μηχανισμών ελέγχου, παρακολούθησης και αξιολόγησης, και έναρξη της δημιουργίας των απαιτούμενων διοικητικών δομών, σύμφωνα με τις ρυθμίσεις αυτές.- Προετοιμασία της συμμόρφωσης με τις θεμελιώδεις διατάξεις στον τομέα της δημοσιονομικής διαχείρισης και ελέγχου, όπως καθορίζονται στους αντίστοιχους κανονισμούς των διαρθρωτικών ταμείων.Περιβάλλον- Συνέχιση της μεταφοράς του κεκτημένου με ιδιαίτερη έμφαση στην αξιολόγηση των επιπτώσεων στο περιβάλλον, την ποιότητα του αέρα, τη διαχείριση των αποβλήτων, την ποιότητα των υδάτινων πόρων, την προστασία της φύσης, τον έλεγχο της βιομηχανικής ρύπανσης και τη διαχείριση των κινδύνων, καθώς και την προστασία από τις ακτινοβολίες.- Συνέχιση της εφαρμογής του κεκτημένου με ιδιαίτερη έμφαση στην αξιολόγηση των επιπτώσεων στο περιβάλλον, την ποιότητα του αέρα, τη διαχείριση των αποβλήτων, την ποιότητα των υδάτινων πόρων, την προστασία της φύσης, τον έλεγχο της βιομηχανικής ρύπανσης και τη διαχείριση των κινδύνων, καθώς και την προστασία από τις ακτινοβολίες. Συνέχιση της προετοιμασίας και ανάπτυξης σχεδίων εφαρμογής με βάση τις επιμέρους οδηγίες, συμπεριλαμβανομένων των σχεδίων χρηματοδότησης, με ιδιαίτερη έμφαση στη διαχείριση των αποβλήτων (συμπεριλαμβανομένων των σχεδίων διαχείρισης των αποβλήτων), στην ποιότητα των υδάτινων πόρων και την προστασία της φύσης, και έναρξη της εφαρμογής τους.- Συνέχιση της ενίσχυσης της διοικητικής ικανότητας, της ικανότητας παρακολούθησης και επιβολής της νομοθεσίας σε εθνικό και περιφερειακό επίπεδο. Ιδιαίτερη προσοχή πρέπει να δίδεται στην ενίσχυση του Υπουργείου Περιβάλλοντος και Υδάτων, καθώς και στις περιφερειακές επιθεωρήσεις του, όσον αφορά τη διαχείριση των αποβλήτων και την προστασία της φύσης.- Συνέχιση της ενσωμάτωσης των απαιτήσεων για την προστασία του περιβάλλοντος κατά τον καθορισμό και την εφαρμογή όλων των άλλων τομεακών πολιτικών ώστε να προωθείται η αειφόρος ανάπτυξη.Προστασία των καταναλωτών και της υγείας- Συνέχιση της ευθυγράμμισης της νομοθεσίας και λήψη μέτρων για την αποτελεσματική εφαρμογή του νόμου περί προστασίας των καταναλωτών, ιδίως μέσω της δημιουργίας ανεξάρτητου και αποτελεσματικού μηχανισμού επιτήρησης της αγοράς.Συνεργασία στον τομέα της δικαιοσύνης και των εσωτερικών υποθέσεων- Υποβολή σχεδίου δράσης σχετικά με τη συμφωνία του Σένγκεν.- Συνέχιση της βελτίωσης και του εκσυγχρονισμού της υποδομής στα μελλοντικά εξωτερικά σύνορα της Ένωσης.- Ευθυγράμμιση του σημερινού νόμου περί προσφύγων με το αντίστοιχο κεκτημένο και διασφάλιση της ορθής εφαρμογής του.- Βελτίωση της εσωτερικής συνεργασίας στο πλαίσιο της αστυνομίας και με άλλα όργανα επιβολής του νόμου, ιδίως τις δικαστικές υπηρεσίες, ώστε να ενισχύονται οι ικανότητες καταπολέμησης του οργανωμένου εγκλήματος.- Αναπροσαρμογή και εφαρμογή ολοκληρωμένης στρατηγικής για την καταπολέμηση του οργανωμένου εγκλήματος, από την πρόληψη έως τη δίωξη, σε συνεργασία με το Υπουργείο Δικαιοσύνης, το Υπουργείο Εσωτερικών και τις διάφορες άλλες ενδιαφερόμενες υπηρεσίες.- Ανάπτυξη εθνικής στρατηγικής για την καταπολέμηση των ναρκωτικών και ενίσχυση των διοικητικών ικανοτήτων και του συντονισμού των οργάνων που είναι υπεύθυνα για την εφαρμογή της.- Λήψη των απαραίτητων μέτρων για να διασφαλίζεται η εφαρμογή των κοινοτικών μέσων όσον αφορά τη νομική συνδρομή σε αστικές υποθέσεις.- Λήψη των απαραίτητων μέτρων για την εναρμόνιση της νομοθεσίας με τη σύμβαση σχετικά με την προστασία των οικονομικών συμφερόντων των Κοινοτήτων και τα σχετικά πρωτόκολλά της.Τελωνειακή Ένωση- Πλήρης εφαρμογή του βουλγαρικού τελωνειακού κώδικα και των διατάξεων περί εφαρμογής του, διασφάλιση της σταθερότητας και ενίσχυση των διοικητικών και επιχειρησιακών ικανοτήτων της τελωνειακής διοίκησης ώστε να καταστεί δυνατή η θέση σε εφαρμογή της νομοθεσίας και η βελτίωση της συνεργασίας με τα άλλα όργανα επιβολής του νόμου. Συνέχιση του εκσυγχρονισμού των υποδομών στα σύνορα.- Ιδιαίτερα επείγουσα δράση: Συνέχιση της εφαρμογής της στρατηγικής ΤΠ της βουλγαρικής τελωνειακής διοίκησης. Ανάπτυξη συστημάτων ΤΠ που επιτρέπουν την ανταλλαγή ηλεκτρονικών δεδομένων μεταξύ της Κοινότητας και της Βουλγαρίας.- Συνέχιση των σοβαρών προσπαθειών για την εφαρμογή πολιτικής δεοντολογίας στον τελωνειακό τομέα.Δημοσιονομικός έλεγχος- Εφαρμογή του νέου νομοθετικού πλαισίου για τον εσωτερικό δημοσιονομικό έλεγχο και ενίσχυση της διοικητικής ικανότητας και της λειτουργικής ανεξαρτησίας των αρμόδιων θεσμικών οργάνων.- Εφαρμογή του πλαισίου για τους ελέγχους συστημάτων και επιδόσεων· ανάπτυξη κοινών αντιλήψεων περί ευθύνης διαχειριστών.- Ανάπτυξη πλήρων και συνεκτικών προτύπων για τον εξωτερικό έλεγχο, συνοδευόμενων από κατάλληλες μεθόδους και εγχειρίδια· ενίσχυση των ικανοτήτων του Ελεγκτικού Συνεδρίου.- Ιδιαίτερα επείγουσα δράση: Ολοκλήρωση του νομοθετικού πλαισίου για τον εξωτερικό έλεγχο.- Ορισμός κατάλληλου σημείου επαφής με σκοπό την προστασία των οικονομικών συμφερόντων των Κοινοτήτων και έναρξη έμπρακτης συνεργασίας με την OLAF μέσω του εν λόγω σημείου επαφής.- Ενίσχυση της καταπολέμησης της απάτης.- Εντατικοποίηση των προσπαθειών για τη διασφάλιση της ορθής χρησιμοποίησης, του ελέγχου, της παρακολούθησης και της αξιολόγησης της προενταξιακής χρηματοδότησης που χορηγεί η Κοινότητα, ως βασικού δείκτη της ικανότητας της Βουλγαρίας να θέσει σε εφαρμογή το κεκτημένο στον τομέα του δημοσιονομικού ελέγχου.5. ΠρογραμματισμόςΓια το διάστημα 2000-2006, παράλληλα με το Phare, η χρηματοδοτική βοήθεια προς τη Βουλγαρία περιλαμβάνει και τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου SAPARD [κανονισμός (ΕΚ) αριθ. 1268/1999 του Συμβουλίου, ΕΕ L 161 της 26.6.1999, σ. 87]· και τη στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ISPA [κανονισμός (ΕΚ) αριθ. 1267/1999 του Συμβουλίου, ΕΕ L 161 της 26.6.1999, σ. 73], το οποίο δίδει προτεραιότητα σε μέτρα παρόμοια με εκείνα του ταμείου συνοχής για την προενταξιακή περίοδο. Δυνάμει των εθνικών αυτών επιχορηγήσεων, η Βουλγαρία μπορεί επίσης να χρηματοδοτεί μέρος της συμμετοχής της σε κοινοτικά προγράμματα, συμπεριλαμβανομένων των προγραμμάτων-πλαίσιο για την έρευνα και τεχνολογική ανάπτυξη και των προγραμμάτων στους τομείς της εκπαίδευσης και των επιχειρήσεων. Εξάλλου, η Βουλγαρία θα έχει πρόσβαση στη χρηματοδότηση από πολυκρατικά και οριζόντια προγράμματα που έχουν άμεση σχέση με το κεκτημένο. Όλα τα επενδυτικά έργα συγχρηματοδοτούνται συστηματικά από τα υποψήφια κράτη. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως με την Ευρωπαϊκή Τράπεζα Ανασυγκρότησης και Ανάπτυξης και με την Παγκόσμια Τράπεζα, προκειμένου να διευκολύνεται η συγχρηματοδότηση των έργων που σχετίζονται με τις προενταξιακές προτεραιότητες.6. ΠροϋποθέσειςΗ κοινοτική βοήθεια για τη χρηματοδότηση έργων από τα τρία προενταξιακά μέσα, τουτέστιν το Phare, το ISPA και το SAPARD, προϋποθέτει την τήρηση, εκ μέρους της Βουλγαρίας, των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης, και, ιδίως, την πρόοδο όσον αφορά την εκπλήρωση των ειδικών προτεραιοτήτων που καθορίζονται στην παρούσα αναθεωρημένη εταιρική σχέση για την προσχώρηση. Η μη τήρηση αυτών των γενικών προϋποθέσεων θα μπορούσε να οδηγήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.7. ΠαρακολούθησηΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό να συνεχίσουν τα όργανα της ευρωπαϊκής συμφωνίας να αποτελούν το πλαίσιο εντός του οποίου μπορεί να εξετάζεται η υιοθέτηση και η εφαρμογή του κεκτημένου. Τα σχετικά τμήματα της εταιρικής σχέσης για την προσχώρηση, συζητούνται από την αρμόδια υποεπιτροπή. Η επιτροπή σύνδεσης συζητεί τις γενικές εξελίξεις, την επιτευχθείσα πρόοδο και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων της εταιρικής σχέσης, καθώς και τα ειδικότερα θέματα που της υποβάλλουν οι υποεπιτροπές.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων, δηλαδή του Phare, του ISPA και του SAPARD, να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου ΕΕ L 161 της 26.6.1999, σ. 68].Η εταιρική σχέση για την προσχώρηση θα εξακολουθήσει να τροποποιείται, οσάκις απαιτείται, σύμφωνα με το άρθρο 2 του κανονισμού (ΕΚ) αριθ. 622/98.(1) Η σειρά παρουσίασης είναι αυτή που χρησιμοποιείται στην περιοδική έκθεση 2000.


title: 2013/377/ΕΕ, Ευρατόμ: Απόφαση του Ευρωπαϊκού Κοινοβουλίου, της 3ης Ιουλίου 2013 , για την εκλογή του Ευρωπαίου Διαμεσολαβητή

text:
               16.7.2013

               EL

               Επίσημη Εφημερίδα της Ευρωπαϊκής Ένωσης

               L 193/17

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Ιουλίου 2013
   για την εκλογή του Ευρωπαίου Διαμεσολαβητή
   (2013/377/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 24 τρίτο εδάφιο και το άρθρο 228,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 106α,
   Έχοντας υπόψη την απόφασή του 94/262/EKAX, ΕΚ, Ευρατόμ, της 9ης Μαρτίου 1994, σχετικά με το καθεστώς του Διαμεσολαβητή και τους γενικούς όρους άσκησης των καθηκόντων του (1),
   Έχοντας υπόψη το άρθρο 204 του κανονισμού του,
   Έχοντας υπόψη την πρόσκληση υποβολής υποψηφιοτήτων (2),
   Έχοντας υπόψη την ψηφοφορία της 3ης Ιουλίου 2013,
   ΑΠΟΦΑΣΙΖΕΙ:
   να εκλέξει την Emily O’REILLY για να αναλάβει τα καθήκοντα του Ευρωπαίου Διαμεσολαβητή για το διάστημα από την 1η Οκτωβρίου 2013 έως τη λήξη της κοινοβουλευτικής περιόδου.

      Στρασβούργο, 3 Ιουλίου 2013.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

      (1)  ΕΕ L 113 της 4.5.1994, σ. 15.

      (2)  ΕΕ C 96 της 4.4.2013, σ. 24.